Einar Tjeld

Einar Tjeld var en norsk frihetskjemper i reformasjonstiden. Hans opphav og slektstilhørighet er ukjent. Dog nevnes flere personer med tilnavnet Tjeld i DN.

Einar Tjeld var i erkebiskop Olav Engelbregtssons tjeneste, og ble av denne sendt mot Akershus i begynnelsen av 1536. Hans mål var å erobre Akershus fra den danske lensherren Erik Olufsen Gyldenstierne.

Angrepet mot Akershus var mislykket, og Einar Tjeld måtte legge på flukt. Han dukker senere opp igjen i forbindelse med forsvaret av festningen Steinvikholmen i 1537, for så å forsvinne sporløst.

Litteratur
 Ludvig Daae: «Einar Tjelds Kamp ved Oslo 1536», i Historisk tidsskrift I (1871), s. 501–502

Nordmenn fra dansketiden
Nordmenn på 1500-tallet
Fødselsår ukjent
Dødsår ukjent